Krafton

Krafton on eteläkorealainen vuonna 2018 perustettu holdingyhtiö, joka on erikoistunut videopeleihin. Sen perusti vuonna 2007 perustettu tietokonepelien kehittäjä Bluehole, joka tunnetaan etenkin TERA (2011) ja PlayerUnknown’s Battlegrounds (2017) -peleistä.

 Historia 
Bluehole perustettiin TERA-pelin kehittämistä varten ja se solmi 2008 sopimuksen pelin julkaisusta Koreassa ja Japanissa NHN:n kanssa ja perusti En Masse Entertainment -yhtiön ylläpitämään peliä Pohjois-Amerikassa. Euroopan julkaisusta sovittiin 2010 Frogster -yhtiön kanssa.
TERA julkaistiin tammikuussa 2011 Koreassa ja samana vuonna Japanissa. Taiwanin, Pohjois-Amerikan ja Euroopan palvelimet avattiin 2012. Pelin julkaisi Kiinassa Kunlun vuonna 2014 ja Venäjällä Destiny Development vuotta myöhemmin. Korean julkaisijaksi vaihtui 2016 Nexon.
Peli julkaistiin Playstation 4:lle ja Xbox Onelle 2018.http://tera.enmasse.com/en/news/posts/74 
Bluehole lopetti TERA:n kehityksen 2022 ja Euroopan/Pohjois-Amerikan julkaisija Gameforge ilmoitti PC-version sulkeutuvan 30. kesäkuuta 2022.https://www.pcgamer.com/long-running-mmo-tera-is-closing-in-june/ 
TERA pyörii edelleen Xbox- ja PlayStation-konsoleilla.

Vuonna 2009 kuusi Blueholen työntekijää tuomittiin NCSoftin keskeneräisen Lineage III -pelin varastamisesta kun he lähtivät NCSoftilta. Entinen NCSoftilla työskennellyt tuotepäällikkö tuomittiin 18 kuukaudeksi vankeuteen ja kahden vuoden ehdonalaiseen. 

Blueholen seuraava peli oli isometrinen action-RPG/MMO  Devilian, jonka Trion Worlds julkaisi joulukuussa 2015.http://www.metacritic.com/game/pc/devilian/critic-reviews 
Pelin palvelimet suljettiin maaliskuussa 2018 vähäisen pelaajamäärän vuoksi.https://mmos.com/news/devilian-shutting-march-5-2018 

PlayerUnknown’s Battlegrounds julkaistiin 2017. Peliä kehittämään ja julkaisemaan perustettiin PUBG Corporation. Joulukuussa 2020 PUBG Corporation muuttaa nimensä PUBG Studiosiksi. 

Studion uusin peli oli Ascent: Infinite Realm (A:IR), jonka julkaisijana oli Kakao Games. Peli on MMO, jossa pääroolissa ovat pelaajien väliset taistelut ja taistelut ilmalaivoilla.https://www.pcgamer.com/the-new-massively-multiplayer-airship-brawler-from-the-makers-of-pubg-is-a-beautiful-chaotic-mess/ 
Pelin oli tarkoitus julkaista lännessä syksyllä 2018. Peli oli avoimessa beeta-testauksessa Koreassa joulukuussa 2017.https://www.pcgamesn.com/ascent-infinite-realm/ascent-infinite-realm-release-date-gameplay-trailer-airships-classes-customisation 
Beeta-testauksen jälkeen peli suunniteltiin pitkälti uudelleen ja sen julkaistu venyi vuosia ja se sai uuden nimen Elyon.

Peli julkaistiin lopulta Koreassa 10. joulukuuta 2020 ja Euroopassa ja Pohjois-Amerikassa syksyllä 2021. Vielä ennen julkaisua peli muutettiin maksullisesta ilmaiseksi pelattavaksi, mikä viivytti julkaisua muutamia kuukausia.https://www.rpgsite.net/news/11725-mmorpg-elyon-releases-on-october-20-will-be-free-to-play- 
Peli pyöri EU/NA-alueilla vajaan vuoden ennen kuin julkaisija ilmoitti sen sulkeutuvan 7. joulukuuta 2022. Peli suljettiin myös Koreassa 2. maaliskuuta 2023.https://www.mmorpg.com/news/elyon-announces-the-game-is-shutting-down-in-korea-days-before-na-and-eu-closure-commences-2000126788 

Krafton

Marraskuussa 2018 Bluehole perusti Kraftonin toimimaan holding- ja emoyhtiöinä. Blueholen aiemmin omistamat studiot PUBG Studios, RisingWings, Striking Distance Studios, Dreammotion, Unknown Worlds, 5minlabhttps://krafton.com/en/studios/  toimivat Krafton Game Unionin alaisuudessa ja myös Bluehole on yksi Kraftonin tytäryhtiöistä.

Lähteet

Luokka:Eteläkorealaiset videopeliyritykset
Luokka:Eteläkorealaiset pörssiyhtiöt
Luokka:Eteläkorealaiset holdingyhtiöt